Туфрак астында кала бар

	Кабатланып керә торган төшләр була. Туган авылым Мәлләтамак белән күршедәге Игенче авылы уртасында, Мәллә елгасы буендагы Акъяр дигән төштә борынгы шәһәр булуы ихтимал, минемчә. Төшемдә шул тарафта йөрим, берничә такта сугып кына томалап куелган җир авызына юлыгам да, шуларны куптарып, туфрак астында калган борынгы шәһәргә кереп китәм...	 Шул төшемне кордашым археолог Альберт Борһановка сөйләгән идем. “Акъярда булдым мин. Монда, чынлап та, нидер булырга мөмкин. Яр буенда чүлмәк ватыклары таптым. Тик яхшылап, тикшереп-казып карамыйча, тәгаен генә нидер әйтүе кыен”, – дип берничә көн элек Альберт шалтыратты. Бу көннәрдә Мөслим районы авылларындагы археологик ядкәрләрне өйрәнеп йөри икән. Әнә алман археологы Генрих Шлиман туфрак астында калган борынгы Троя шәһәрен  фаразлап тапкан бит әле. Мәллә буенда да бәлкем шундый борынгы кала бардыр, тарихи хәтер, кан хәтере дигәннәре бәлкем шулай төшкә әвереләдер?!    
	Рәшит МИНҺАҖ	
Ватаным Татарстан

	№ --- | 07.07.2015	


